Ego Engelbertus, Dei gratia Cabilonensis episcopus, notum facio, omnibus futuris et presentibus, quod Arnulfus de Sancta Helena et Landricus frater ejus dederunt Deo et sanctę Marię et monachis de Firmitate, sine ulla retentione, quicquid adquisierunt vel acquiere poterunt de casamentis eorum a quocumque hominum quolibet modo in omni potestate Sanctę Helenę. Concesserunt etiam eis omnes usus necessarios in tota terra sua, et quatuor petiunculas prati. Dederunt quoque censualiter, pro XVIII denariis in festo Sancti Martini reddendis quicquid, habebant in bosco de Tremblei et in terra quę est subtus et in prato quod est juxta terram. Hoc autem fecerunt in manu domni Guillelmi abbatis de Firmitate, et tuitionem atque garentiam contra omnes homines ex his omnibus promiserunt, et inde habuerunt XVI libras per partes diversis modis. Dictumque fuit ut si pecora vel animalia monachorum in frugibus seu pratis eorum dampnum forte fecerint, pro estimatione monachi dampnum restituant, absque legis exactione. Hujus rei testes : Artaldus abbas de Maceriis; Hugo prior Firmitatis; Galerannus monacus de Maceriis; Ansericus, et Hugo de Bixe monachi Firmitatis; Durannus Costables et Bertrandus de Pestiz conversi; Galterius presbyter de sancto Jangulfo; et Humbertus famulus abbati Firmitatis. Hoc autem totum laudavit et concessit mater predicti Arnulfi et Landrici coram testibus Clemente videlicet presbytero de Sancta Helena, et Radulfo clerico, et Duranno converso. Testes iterum : Guido de Virduno, Bernardus de Gorsens, Egidius de Porta.